byggekostnadsindeks
Store norske leksikon,Teknologi og industri,Bygg og anlegg,Bygg og anlegg
Byggekostnadsindeks er en prisindeks for kostnadsutviklingen for bygging av boliger og for anleggsvirksomhet som utgis av Statistisk Sentralbyrå. Indeksene publiseres fortløpende kvartal for kvartal og gir både samleindekser og indekser for materialer, arbeid og maskiner.
Indeks for bygg Indeksen for bygg er en samleindeks som omfatter både eneboliger og boligblokker. Men disse indeksene publiseres også separat. Det er også separate indekser for grunnarbeid, installasjonsfag og håndverksfag. Indeksenes referansetidspunkt er 1 kvartal år 2000 = 100. Indeks for anlegg Indeksen for anlegg dekker veiarbeid og samleindeksen kan deles opp i arbeidskostnad, materialkostnad og maskinkostnad. Referansetidspunktet er 1 kvartal 1985 = 100. Indeksene brukes blant annet til regulering av kontrakter som varer i flere år og når prisstigningen er høy. Les mer i Store norske leksikon bygg og anlegg